cyanic-selkie/wikianc huggingface dataset:
তেনজিং নোরগে
তৃতীয়বার এভারেস্ট পর্বত অভিযান
হ্যারল্ড উইলিয়াম টিলম্যানের নেতৃত্বে ১৯৩৮ খ্রিষ্টাব্দের ব্রিটিশ এভারেস্ট পর্বত অভিযান তেনজিংয়ের জীবনের তৃতীয় এভারেস্ট পর্বত অভিযান। রংবুক হিমবাহে মূল শিবির তৈরী করার পর নর্থ কলকে এড়িয়ে এভারেস্ট পর্বত আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তারা মূল শিবিরে ফিরে আসেন। মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন। ২২,০০০ ফুট উচ্চতার নর্থ কলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়। এই অভিযান ব্যর্থ হলেও তেনজিং সহ যে সমস্ত শেরপারা ষষ্ঠ শিবির পর্যন্ত আরোহণ করেন, তাদের প্রথম টাইগার উপাধি ও পদক দেওয়া হয়।
১৯৩৯-১৯৫১
১৯৩৯ খ্রিষ্টাব্দে তেনজিং কানাডার পর্বতারোহী স্নিটন দম্পতির সঙ্গে হিন্দুকুশ পর্বতমালার ২৫,২৬০ ফুট উচ্চতার তিরিচমির পর্বতে অভিযান করেন, কিন্তু ভাল সরঞ্জামের অভাবে, তীব্র হাওয়া ও ঠান্ডার দাপটে ২৩,০০০ ফুট থেকে নেমে আসতে বাধ্য হন। ১৯৪৬ খ্রিষ্টাব্দে ডন স্কুলের শিক্ষক গিবসন ও মার্টিনের সঙ্গে তেনজিং দ্বিতীয়বার বন্দরপুঞ্ছ শৃঙ্গে পুনরায় অভিযান করেন। কিন্তু এবারও প্রচন্ড তুষারপাতের জন্য ১৮০০০ ফুট থেকে তাদের নেমে আসতে হয়। ১৯৪৭ খ্রিষ্টাব্দে কানাডার আর্ল ডেনম্যানের উৎসাহে তিব্বত প্রবেশের অনুমতি ছাড়াই এভারেস্ট পর্বত অভিযানে যোগদান করেন। সীমান্তের নজরদারী এড়িয়ে তিনজনের এই দল তিব্বতে প্রবেশ করে অপ্রচলিত পথে রংবুক হিমবাহে পৌঁছন। কিন্তু উপযুক্ত সরঞ্জামের অভাবে নর্থকল থেকে তারা ফিরে আসতে বাধ্য হন। ১৯৪৭ খ্রিষ্টাব্দে সুইজারল্যান্ডের আন্দ্রে রসের নেতৃত্বে একটি সুইস পর্বতারোহী দলের সঙ্গে ২২০০০ ফুট উচ্চতার কেদারনাথ পর্বতশৃঙ্গ অভিযানে অংশগ্রহণ করেন। কিন্তু শীর্ষগামী দলের আলফ্রেড সুটার ও ওয়াংদি নোরবু রজ্জুবদ্ধ অবস্থায় পা পিছলে হাজার ফুট নিচে পড়ে গেলে তেনজিং আঘাতপ্রাপ্ত নোরবুকে উদ্ধার করে নিরাপদে হাসপাতালে পৌঁছে আবার শিবিরে ফিরে এসে শীর্ষ আরোহণ করেন। সর্বপ্রথম কেদারনাথ শীর্ষ আরোহণ তেনজিংয়ের জীবনের প্রথম শৃঙ্গ জয়। ১৯৪৭ খ্রিষ্টাব্দে সুইজারল্যান্ডের আন্দ্রে রসের নেতৃত্বে কেদারনাথ জয়ের পরে ঐ একই দলের সাথে তেনজিং তিব্বত সীমান্তের বলবালা ও কালিন্দী শৃঙ্গ সর্বপ্রথম জয় করেন। ১৯৫০ খ্রিষ্টাব্দে ডন স্কুলের শিক্ষক গিবসনের আমন্ত্রণে তেনজিং তৃতীয়বার বন্দরপুঞ্ছ অভিযানে অংশগ্রহণ করেন এবং রয় গ্রিনউড ও শেরপা কিন চোক শেরিংকে সঙ্গে করে সর্বপ্রথম এই শৃঙ্গ জয় করেন। ১৯৫০ খ্রিষ্টাব্দে থর্নলের নেতৃত্বে ২৬,৬৬০ ফুট উচ্চতার নাঙ্গা পর্বত অভিযানে তেনজিং অংশগ্রহণ করেন। কিন্তু থর্নলে এবং ক্রেসের মৃত্যুতে এই অভিযান ব্যর্থতায় পর্যবসিত হয়। তেনজিং বহু চেষ্টা করেও তাদের খুঁজে না পেয়ে ফিরে আসতে বাধ্য হন। ১৯৫১ খ্রিষ্টাব্দে রোগার ডুপ্লের নেতৃত্বে ফরাসীদের নন্দাদেবী অভিযানে তেনজিং যোগদান করেন। এই দলের উদ্দেশ্য ছিল প্রথমে তারা ২৫,৬০০ ফুট উচ্চতার নন্দাদেবী মূল শৃঙ্গ আরোহণ করে ২৩,০০০ ফুট উঁচুতে নন্দাদেবী মূল ও নন্দাদেবী পূর্ব শৃঙ্গ সংযোগচুতে দুই মাইল লম্বা তীক্ষ্ন শৈলশিরা ধরে এগিয়ে ২৪,৪০০ ফুট উচ্চতার নন্দাদেবী পূর্ব শৃঙ্গ আরোহণ করা। কিন্তু ডুপ্লে ও গিলবার্ট ভিগনেস নন্দাদেবী মূল শৃঙ্গ আরোহণ করতে গিয়ে নিখোঁজ হয়ে গেলে তেনজিং এবং ডুবো তাদের খোঁজে নন্দাদেবী পূর্ব শৃঙ্গ আরোহণ করে ফিরে আসেন। এরপর ১৯৫১ খ্রিষ্টাব্দের শরতে তেনজিং সুইজারল্যান্ডের জর্জ ফ্রের নেতৃত্বে ১৯০০০ ফুট উচ্চতার কাং পর্বত অভিযানে অংশগ্রহণ করেন। কিন্তু আরোহণের সময় জুতোতে ক্র্যাম্পন না লাগানোয় ফ্রে পিছলে গিয়ে হাজার ফুট নিচে পড়ে গিয়ে মারা যান। তাকে বাঁচাতে গিয়ে তেনজিংয়ের একটা আঙুল ভেঙে যায়।
১৯৩৮ ব্রিটিশ এভারেস্ট পর্বত অভিযান
দলের সদস্য
এই অভিযানে নেতৃত্ব দেন প্রথম নন্দাদেবী শৃঙ্গ জয়কারী পর্বতারোহী হ্যারল্ড উইলিয়াম টিলম্যান। এছাড়াও দলে ছিলেন এরিক শিপটন, ফ্রাঙ্ক স্মাইথ, ওডেল, পিটার লয়েড এবং ক্যাপ্টেন অলিভার। শেরপা মালবাহক হিসেবে দলে ছিলেন তেনজিং নোরগে, আং শেরিং, আং জিংমে, ওয়াংদি নরবু, রিনজিং, লোবসাং, লাকপা তেনজিং, ওলো ভুটিয়া প্রভৃতি।
তেনজিং নোরগে
পঞ্চমবার এভারেস্ট পর্বত অভিযান
১৯৫২ খ্রিষ্টাব্দের বসন্তকালে তেনজিং সুইজারল্যান্ডের এডওয়ার্ড উইস-ডুনান্টের নেতৃত্বে এভারেস্ট অভিযানে অংশগ্রহণ করেন। জেনেভা স্পার ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে তেনজিং নোরগে, রেমন্ড ল্যাম্বার্ট, লিয়ঁ ফ্লোরি, রেনে আউবার্ট ও অন্য শেরপা সদস্যরা এগিয়ে যান। ২৬শে মে সকাল দশটায় তারা সাউথ কল পৌঁছন ও ষষ্ঠ শিবির স্থাপন করেন। সাউথ কল থেকে শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট ও তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাড়ে ২৮,২৫০ ফুট উচ্চতা উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং উচ্চতা অব্দি পৌঁছে নেমে আসার সিদ্ধান্ত নেন, যা পর্বতারোহণের ইতিহাসে রেকর্ডে পরিণত হয়। এই অভিযানে তেনজিংকে  একজন পর্বতারোহী অভিযাত্রী হিসেবে মর্যাদা দেওয়া, যার ফলে সুইস অভিযাত্রী দল, বিশেষ করে ল্যাম্বার্টের সঙ্গে তার দীর্ঘস্থায়ী বন্ধুত্বের সূচনা হয়। পরে শরৎকালে তিনি গ্যাব্রিয়েল চেভালের নেতৃত্বে সুইস দলের এভারেস্ট অভিযানে অংশগ্রহণ করেন, কিন্তু খারাপ আবহাওয়ার কারণে  উচ্চতা থেকে সল ফিরে আসতে বাধ্য হয়।
সর্বপ্রথম এভারেস্ট পর্বত শৃঙ্গ জয়
১৯৫৩ খ্রিষ্টাব্দে জন হান্টের নেতৃত্বে ব্রিটিশদের এভারেস্ট পর্বত অভিযানে তেনজিং অংশগ্রহণ করেন। এই অভিযানে দশ হাজার পাউন্ড মাল বহন করার জন্য ৩৬২ জন মালবাহক ও ২০ জন শেরপা সহ চার শতাধিক মানুষ অংশ গ্রহণ করেছিলেন। মার্চ মাসে বেস ক্যাম্প তৈরী করে ধীরে ধীরে দলটি উচ্চতায় আরোহণ করে সাউথ কলে তাদের অন্তিম শিবির স্থাপন করেন। ২৬শে মে টম বুর্দিলঁ ও চার্লস ইভান্স শৃঙ্গজয়ের প্রচেষ্টা করে কিন্তু ইভান্সের অক্সিজেন সরবরাহকারী ব্যবস্থায় গোলোযোগ দেখা দিলে তারা শৃঙ্গ থেকে ৩০০ ফুট নিচে থেকে ফিরে আসতে বাধ্য হয়। এরপর দলপতি হান্ট তেনজিং ও নিউজিল্যান্ডের পর্বতারোহী এডমন্ড হিলারিকে শৃঙ্গজয়ের চেষ্টা করতে নির্দেশ দেন। ২৮শে মে তারা আং ন্যিমা, আলফ্রেড গ্রেগরি ও জর্জ লোর সহায়তায় তারা  উচ্চতায় তাদের শিবির স্থাপন করলে ন্যিমা, গ্রেগরি ও লো নিচে ফিরে যান। হিলারির জুতো সারা রাত তাঁবুর বাইরে থাকায় পরদিন সকালে সেগুলি জমে গেলে দুই ঘণ্টা ধরে দুইজনে মিলে চেষ্টা করে সেগুলিকে পূর্বাবস্থায় নিয়ে আসেন ও ত্রিশ পাউন্ড ওজনের সরঞ্জাম নিয়ে তারা শৃঙ্গ আরোহণের চেষ্টা শুরু করেন। শৃঙ্গের ঠিক নিচে চল্লিশ ফুটের খাড়া একটি পাথরের দেওয়ালে একটি খাঁজ ধরে হিলারি ও তাকে অনুসরণ করে তেনজিং আরোহণ করে সকাল ১১:৩০ মিনিটে এভারেস্ট পর্বত শৃঙ্গ জয় করেন। পর্বতশৃঙ্গে তারা পনেরো মিনিট ছিলেন। এই সময়  হিলারি তেনজিংয়ের আলোকচিত্র তোলেন । এই আলোকচিত্রে তেনজিংকে তার বরফ-কুঠার তুলে ধরে থাকতে দেখা যায়। তার বরফ-কুঠারে জাতিসংঘ, ইংল্যান্ড, নেপাল ও ভারতের পতাকা লাগানো ছিল। তেনজিংয়ের বর্ণনা অনুসারে হিলারি কোন কারণে নিজের আলোকচিত্র তোলাতে অস্বীকৃত হন।  তাদের শৃঙ্গজয়ের প্রমাণস্বরূপ শৃঙ্গ থেকে তারা নিচের পর্বতগাত্রের আলোকচিত্রও তোলেন। শৃঙ্গজয়ের ফলশ্রুতিতে পরবর্তীকালে তাদের দুইজনকে ঘিরে নেপাল ও ভারতে জনমানসে প্রচণ্ড উচ্ছাস তৈরী হয়। হিলারি ও হান্ট নাইট উপাধিতে ভূষিত হন এবং তেনজিংকে জর্জ পদক প্রদান করা হয়।
১৯৩৮ ব্রিটিশ এভারেস্ট পর্বত অভিযান
মূল শিবির স্থাপন
দলটি দার্জিলিং থকে শুরু করে সিকিম হয়ে তিব্বতে পৌঁছয়। এপ্রিলে রংবুক মঠ পেরিয়ে আরো উঁচুতে মূল শিবির স্থাপন করা হয়। নর্থকল বা উত্তর গিরিবর্ত্মকে এড়িয়ে এভারেস্ট পর্বত আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তারা মূল শিবিরে ফিরে আসেন।
হিমানী সম্প্রপাতের কবলে
মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং নোরগে, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন।
নর্থকল পেরিয়ে
২২,০০০ ফুট উচ্চতার নর্থকলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে তেনজিং নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়।
অবতরণ
বরফের আধিক্য ও প্রচন্ড তুষারপাত দেখে ষষ্ঠ শিবির থেকে নেমে যাওয়ার সিদ্ধান্ত নেওয়া হয়। অবতরণের সময় নর্থকলে চার নম্বর শিবিরে দলের শেরপা সদস্য পাশাং ভুটিয়া পক্ষাঘাতে আক্রান্ত হলে টিলম্যান তাকে নিরাপদে মূল শিবিরে ফিরিয়ে আনেন।
টাইগার উপাধি প্রদান
এই অভিযানের পর টিলম্যান সরকারী ভাবে টাইগার উপাধি প্রচলন করেন। এই অভিযানে যে সমস্ত শেরপারা ষষ্ঠ শিবির পর্যন্ত আরোহণ করেন, তাদের প্রথম টাইগার উপাধি ও পদক দেওয়া হয়।
রাশিদা সুলতানা
বেগম রাশিদা সুলতানা বাংলাদেশের একজন নির্বাচন কমিশনার ও সাবেক বিচারক। তিনি ২০২২ সালে মন্ত্রিপরিষদ বিভাগ থেকে জারি করা প্রজ্ঞাপনের মাধ্যমে নির্বাচন কমিশনার হিসেবে নিয়োগপ্রাপ্ত হন।
কর্মজীবন
বেগম রাশিদা সুলতানা বিসিএস ৮৫ ব্যাচের (৭ম বিসিএস) বিচার ক্যাডারে সহকারী জজ ও মুন্সেফ হিসেবে ১৯৮৮ সালে ফেব্রুয়ারি মাসে যোগদান করেন। তিনি সর্বশেষ ২০২০ সালে রংপুরের জেলা ও দায়রা জজ হিসেবে অবসর গ্রহণ করেন।
ব্যক্তিগত জীবন
রাশিদা সুলতানার বাড়ি সিরাজগঞ্জের কাজীপুরে হলেও তিনি সিরাজগঞ্জ শহরে বসবাস করেন। তাঁর ছেলে খুলনা বিশ্ববিদ্যালয়ের আইনের শিক্ষক।
সঙ্গীতা মুখোপাধ্যায়
সঙ্গীতা মুখোপাধ্যায় হলেন এক জন মহিলা ভারতীয় বিজ্ঞানী।তিনি ভূবনেশ্বরের রিজিওনার মেডিক্যাল রিসার্চ সেন্টার থেকে পিএইডি ডিগ্রি লাভ করেন। তিনি গোদ রোগের অনাক্রমতা বিষয়ক গবেষণা করেছে।তিনি গোদ রোগের ড্রাগ সিইডি এর প্রতিক্রিয়া বিষয়ক ঘটনা তুলে ধরেন  যা অ্যান্টিবডি নির্ভর।
জুলীয় বর্ষপঞ্জি
জুলীয় বর্ষপঞ্জি বা জুলিয়ান বর্ষপঞ্জি হল ৪৬ খ্রিষ্টপূর্বাব্দে জুলিয়াস সিজার কর্তৃক প্রবর্তিত একটি ঐতিহ্যবাহী পঞ্জিকা। এটি রোমান বর্ষপঞ্জীর ভিত্তি করে প্রবর্তন করা হয়। এ বর্ষপঞ্জি খৃষ্টপূর্ব ৪৫ খ্রিষ্টাব্দে মিশরের রোমান বিজয়ের পর থেকে কার্যকর করা হয়। এটি রোমান সাম্রাজ্য, অধিকাংশ ইউরোপের একটি উদিয়মান ক্যালেন্ডার ছিল। এটি ধীরে ধীরে উন্নতিসাধনের মাধ্যমে ১৫৮২ সালে পোপ গ্রেগরি ১৩ কর্তৃক গ্রেগরীয় বর্ষপঞ্জী রুপে প্রবর্তন করা হয়।
জুলীয় পঞ্জিকায় বছর হিসাব করা হত ৩৬৫ দিনে এবং দিনগুলো ১২ টি মাসে ভাগ ছিল। প্রতি ৪বছর পর ফেব্রুয়ারি মাস অধিবর্ষ হত। জুলীয় বর্ষপঞ্জীতে গড়ে ৩৬৫.২৫ দিনে এক বছর হত। এটি ছিল একটি সম্পূর্ণ সৌর ভিত্তিক বর্ষপঞ্জী।
হরিশ্চন্দ্রপুর ২ সমষ্টি উন্নয়ন ব্লক
হরিশ্চন্দ্রপুর ২ সমষ্টি উন্নয়ন ব্লক ভারতীয় রাজ্য পশ্চিমবঙ্গেরর জেলা মালদার চাঁচল মহকুমার অন্তর্গত একটি প্রশাসনিক বিভাগ। এই ব্লকটি হরিশ্চন্দ্রপুর থানার অন্তর্গত। এই ব্লকের সদরদপ্তর বারদুয়ারিতে অবস্থিত।
ভূগোল
হরিশ্চন্দ্রপুর ২ নং ব্লক ২৫° ২৩' ৪১" উঃ ৮৭° ৫১' ৩২" পূঃ-এ অবস্থিত।
গ্রাম পঞ্চায়েত
হরিশ্চন্দ্রপুর ২ নং ব্লকের পঞ্চায়েত সমিতির গ্রাম পঞ্চায়েত হলো: মালিওর ১, মালিওর ২, সাদলিচাক, সুলতান নগর, চাঁদপুর (ইসলামপুর), দওলাত নগর, ভালুকা, দৌলতপুর এবং মসালদহ।
জনপরিসংখ্যান
২০১১ সালের জনগণনা অনুসারে, হরিশ্চন্দ্রপুর ২ ব্লকের জনসংখ্যা ২৫১,৩৪৫। এর মধ্যে ১৩০,৬৩৭ জন পুরুষ ও ১২০,৯৭৮ জন মহিলা।
সা‌‌‌‌‌‌ক্ষরতা
২০১১ সালের জনগণনা অনুসারে, হরিশ্চন্দ্রপুর ২ ব্লকের ২৫১,৩৪৫ জনের মধ্যে ১১২,৬৯৮ জন স্বাক্ষর। তার মধ্যে ৬১,৭৩২ জন পুরুষ ও ৫০,৯৬৬ জন মহিলা।
মিলি ডি'অ্যাব্রাসিও
মিলি ডি'অ্যাব্রাসিও একজন ইতালীয় অভিনেত্রী এবং পর্নোগ্রাফিক অভিনেত্রী।
জীবন এবং কর্মজীবন
তিনি অ্যাভেলিনোতে জন্মগ্রহণ করেন, মঞ্চ অভিনেত্রী মারিয়াঞ্জেলা ডি'অ্যাব্রাসিওর বোন, তিনি ১৯৭৮ সালে তার কর্মজীবন শুরু করেন, মিস টিনেজার ইতালি প্রতিযোগিতা জিতে তারপরে তিনি বেশ কয়েকটি চলচ্চিত্র, মঞ্চ নাটক এবং টেলিভিশন শোতে অভিনেত্রী এবং স্যুব্রেট হিসাবে উপস্থিত হন। 1979 সালে, তিনি মিলি মৌ ছদ্মনামে একটি গান প্রকাশ করেন, "সুপারম্যান সুপারগ্যালাটিকো"।
সিরাস পর্বত
সিরাস পর্বত একটি উচ্চতা বিশিষ্ট পর্বত চূড়া। এটি কানাডিয় রকি পর্বতমালার অন্তর্গত। কানাডার আলবার্টা প্রদেশে  ব্যানফ জাতীয় উদ্যান ও হোয়াইট গোট বন্যপ্রাণী এলাকার সীমানায় উত্তর সাসক্যাচুয়ান নদী উপত্যাকার উর্ধাংশে এই পর্বততের অবস্থান। এটির নিকটতম পর্বত- স্টুয়ার্ট পর্বত, যা সিরাস পর্বতের  উত্তর-উত্তরপূর্ব দিকে  দূরে অবস্থিত। সিরাস পর্বত সাসক্যাচুয়ান ক্রসিং এবং সানওয়াপ্টা গিরিপথের মাঝখানে আইসফিল্ডস পার্কওয়ের পূর্ব পাশে অবস্থিত।
ভূতত্ত্ব
ব্যানফ জাতীয় উদ্যানের অন্যান্য পর্বতের মত সিরাস পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। সিরাস পর্বতের পূর্বদিকটি সম্প্রসারণশীল বরফের আচ্ছাদনে আবৃত, যা হান্টিংটন হিমবাহ নামে পরিচিত।
জলবায়ু
কোপেনের জলবায়ু শ্রেনীবিভাগ অনুযায়ী সিরাস পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। শীতকালে আবহাওয়ার পরিস্থিতি সিরাস মাউন্টেনের পশ্চিমদিকের ভিত্তি তথা উইপিং দেয়াল কানাডিয় রকিজের বরফ আরোহণের জন্য প্রধান অকর্ষণে পরিণত হয়। সিরাস পর্বতের বারিপাতে জমা পানি নেমে এসে উত্তর সাসক্যাচুয়ান নদী র মাধ্যমে নিষ্কাশিত হয়।
পর্বত আরোহণের পথ
সিরাস পর্বতের তুষারাবৃত আরোহণ পথগুলি(শ্রেনীসহ) -
২০১৯-এ শ্রীলঙ্কায় বোমা হামলা
পটভূমি
শ্রীলঙ্কায় সন্ত্রাসবাদের দীর্ঘ ইতিহাস রয়েছে। বেশিরভাগ হামলাগুলি ছিল লিবারেশন টাইগারস অফ তামিল ইলম (এলটিটিই) এবং মার্কসবাদী-লেনিনবাদী, সাম্যবাদী দল জনতা বিমুক্তি পেরামুনা (জেভিপি) এর দ্বারা। এলটিটিই সিংহলি জাতিগত সংখ্যাগরিষ্ঠ দেশ থেকে সহিংসভাবে একটি অঞ্চলের নিয়ন্ত্রণ নিয়ে স্বাধীন তামিল রাষ্ট্র গঠন করার চেষ্টা করে, এবং ২০০৯ সালে তারা পরাজিত হয়। জেভিপি ১৯৭১ এবং ১৯৮৭-৮৯ সালে সশস্ত্র বিদ্রোহে জড়িত ছিল।  ২০০০ এর দশকে শ্রীলঙ্কায় ১৩টি অরাষ্ট্রীয় সন্ত্রাসী হামলার ঘটনা ঘটেছিল, যেগুলোর প্রত্যেকটিই সংঘটিত হয় এলটিটিই এর দ্বারা। এলটিটিই এর পরাজয়ের পর ২০১৯ হামলাই ২০১০ এর দশকের শ্রীলঙ্কার প্রথম বড় হামলা।
শ্রীলঙ্কার প্রধান ধর্মগুলো হচ্ছে বৌদ্ধ (৭০%), হিন্দু (১৩%), মুসলিম (১০%) এবং খ্রিস্টান (৭%), খ্রিস্টানদের মধ্যে ৮২% রোমান ক্যাথলিক। অবশিষ্ট খ্রিস্টানরা সিংহলের এংলিকান চার্চ এবং অন্যান্য প্রোটেস্ট্যান্ট গোষ্ঠীর মধ্যে সমানভাবে বিভক্ত।
২০১০ এর দশকে কম সংখ্যক কিন্তু অবিরতভাবে খ্রিস্টীয় ধর্মসভা ও আলাদাভাবে খ্রিস্টান ব্যক্তিদেরকে এবং অন্যান্য ধর্মীয় সংখ্যালঘুর উপর হামলা করা হয় ও হুমকি দেয়া হয়।  কলম্বোর এংলিকান বিশপ ধিলোরাজ ক্যানাগাসাবে ধর্মকে সুরক্ষিত রাখার সাংবিধানিক অধিকার দাবি করেছেন। ২০১৮ সালে, ন্যাশনাল ক্রিশ্চিয়ান ইভাঞ্জেলিকাল এলায়েন্স অফ শ্রীলঙ্কা (এনসিইএএসএল) এর পক্ষ থেকে সেই বছরে দেশের খ্রিস্টানদের বিরুদ্ধে হামলার সংখ্যার ব্যাপক বৃদ্ধির কথা বলা হয়। এর সাথে আগস্ট মাসে একটি ক্যাথলিক সংগঠনের বিরুদ্ধে সুপ্রিম কোর্ট রায় দিয়েছিল, যেখানে বলা হয় ধর্মান্তরকরণ সংবিধান দ্বারা সুরক্ষিত নয় (যদিও ব্যক্তির ধর্মীয় স্বাধীনতা সুরক্ষিত ছিল)।
ইস্টার সানডে হচ্ছে খ্রিস্টানদের পবিত্রতম দিনগুলোর একটি এবং সেই দিন শ্রীলঙ্কায় চার্চে গমনকারীর সংখ্যা অনেক বেশি হয়।
দ্য নিউইয়র্ক টাইমস এবং এএফপি তাদের প্রতিবেদনে উল্লেখ করে, একজন পুলিশ প্রধান হামলার ১০ দিন পূর্বে নিরাপত্তা কর্মকর্তাদেরকে প্রধান গীর্জাগুলোর উপর ন্যাশনাল তৌহিদ জামাত নামে একটি মৌলবাদী ইসলামবাদী সংগঠন থেকে আসা হুমকির ব্যাপারে সতর্ক করেন। এই সম্পর্কে কোন তথ্য দেশটির ঊর্ধ্বতন রাজনীতিবিদদের কাছে প্রেরণ করা হয়নি, তবে মন্ত্রী হারিন ফার্নান্দো পরবর্তিতে ন্যাশনাল তৌহিদ জামাত এর নেতা মোহাম্মদ জাহরান এর দ্বারা পরিকল্পিত একটি জঙ্গি হামলার ব্যাপারে পুলিশের গোয়েন্দা বিভাগ থেকে আসা একটি অভ্যন্তরীণ মেমো এবং প্রতিবেদনের কিছু ছবি টুইট করেন।
২০০৯ সালে শ্রীলঙ্কার গৃহযুদ্ধের সমাপ্তির পর, এই প্রথমবারের মত দেশটি একটি বিশাল জঙ্গি হামলার সাক্ষী হল।
প্রতিক্রিয়া
বাংলাদেশের রাষ্ট্রপতি ও প্রধানমন্ত্রী হামলায় হতাহতের ঘটনায় তীব্র নিন্দা জানিয়েছেন এবং গভীর দুঃখ ও শোক প্রকাশ করেছেন।
সংগঠনকারী
হামলার দিন দেমাতাগোদা শহরতলীতে স্থানীয় পুলিশ আট জনকে আটক করে।   সেই রাতে পাঁচজন সন্দেহভাজন হামলাকারী ও হামলায় সহায়তাকারীকে তাদের বাসায় আটক করা হয়। বোমা হামলার পরের দিনেই ২৪ জনকে গ্রেপ্তার করা হয়েছে বলে পুলিশ নিশ্চিত করেছে। তবে ২৩শে এপ্রিল, ২০১৯ এর মধ্যে গ্রেপ্তারকৃতদের সংখ্যা ৪০ এ গিয়ে পৌঁছায়। গ্রেফতার করার সময় তিন পুলিশ কর্মকর্তা ও দুই বেসামরিক নাগরিক বোমা বিস্ফোরণে নিহত হন। এই হামলায় একজন নারী সহ নয়জন আত্মঘাতী বোমা হামলাকারী জড়িত ছিল।
স্বাস্থ্যমন্ত্রী রজিত সেনারত্নে নিশ্চিত করেছেন যে, সকল বোমা হামলাকারী ছিল শ্রীলঙ্কার নাগরিক যারা ন্যাশনাল তৌহিদ জামাত (এনটিজে) নামে একটি স্থানীয় জঙ্গিবাদী ও মৌলবাদী ইসলামী সংগঠনের সাথে যুক্ত, কিন্তু বিদেশী সূত্রও সন্দেহভাজনের তালিকায় রয়েছে। ২৩শে এপ্রিলের পূর্বে এই হামলার দায় কেউ স্বীকার করেনি। শিশুদেরকে চরম মৌলবাদী মতদীক্ষাদান এবং বৌদ্ধ সন্ন্যাসীদের সাথে সংঘর্ষের জন্য এনটিজে এর নেতৃত্বকে ২০১৬ সালে শ্রীলঙ্কার বিভিন্ন মুসলিম সংগঠন নিন্দা জানিয়েছিল। ২০১৮ সালে শ্রীলঙ্কায় মুসলিম বিরোধী দাঙ্গার পর বৌদ্ধ মূর্তিগুলোকে ভাংচুর করার সাথেও তারা জড়িত ছিল।  এনটিজে এর সদস্য ও "বোম্বিং মাস্টারমাইন্ড" শ্রীলঙ্কার একজন মৌলবাদী ইসলামবাদী ইমাম, মৌলভি জাহরান হাশিম "Al-Ghuraba" media নামে একটি আইএসআইএল পন্থী শ্রীলঙ্কান ফেইসবুক একাউন্টে এবং ইউটিউবে ধর্মপ্রচার করত।
তদন্ত
প্রাথমিক সরকার এই সতর্কতার সত্যতা সম্পর্কে অস্বীকার করার পর, প্রধানমন্ত্রী রনিল বিক্রমসিংহ বলেন যে আক্রমণগুলি সম্পর্কে "তথ্য ছিল", এবং তার সরকার অবশ্যই "খতিয়ে দেখবে যে কেন যথেষ্ট সতর্কতা অবলম্বন করা হয়নি"। প্রতিরক্ষা মন্ত্রী পূর্বে মিডিয়াকে হামলাকারীর নাম প্রকাশ না করতে অনুরোধ করেছিলেন এবং বলেছিলেন, সরকার বিশ্বাস করে যে এই হামলাগুলো ধর্মীয় চরমপন্থীদের একটি সংগঠন দ্বারা পরিচালিত হয়েছে।
সিনাম্যান গ্র্যান্ড হোটেলে বোমা হামলাকারী সেই হোটেলের একজন অতিথি ছিলেন যিনি "মোহাম্মদ আজম মোহাম্মদ" নামে নিবন্ধিত করেন এবং একটি মিথ্যা ঠিকানা দিয়েছিলেন। সাংগরী-লা হোটেল বোমা হামলাকারীকে পুলিশ কর্তৃক সনাক্ত করে। তিনি হলেন ইনসান সিলাভান নামে একটি কারখানার মালিক। সেই কারখানার নয়জন কর্মচারীকে গ্রেফতার করা হয়েছে।
২০১৯ সালের ২৩ এপ্রিল শ্রীলঙ্কার তিনটি সরকারী ও সামরিক সূত্র রয়টার্সকে জানিয়েছে, একজন সিরিয়ার নাগরিককে এই হামলা নিয়ে প্রশ্ন করার জন্য হেফাজতে রাখা হয়েছে।
রাওডি রাঠোর
৬০ কোটির বাজেটে প্রাথমিকভাবে মুম্বই এবং হাম্পিতে চিত্রায়িত রাওডি রাঠোর ১ জুন ২০১২-এ বিশ্বব্যাপী মুক্তি পায়। এর সঙ্গীতায়োজন করেছেন সাজিদ-ওয়াজিদ। এটি সর্বোচ্চ আয়কারী ভারতীয় চলচ্চিত্রগুলির মধ্যে একটি। চলচ্চিত্রটি inr আয় নিয়ে  ভারত এবং বিশ্বব্যাপী বক্স অফিসে একটি ব্লকবাস্টার হিসেবে ঘোষণা করা হয়েছিল।
হিদার জোসেফ
হিদার জোসেফ (Heather Joseph) হলেন যুক্তরাষ্ট্র ভিত্তিক উন্মুক্ত প্রবেশাধিকার, বিশেষত একাডেমিক জার্নাল প্রকাশনা সংস্কার কার্যে জড়িত অধিবক্তা। বর্তমানে তিনি স্কলারি পাবলিশিং অ্যান্ড একাডেমিক রিসোর্স কোয়ালিশন (SPARC - স্পার্ক)-এর নির্বাহী পরিচালক এবং পাবলিক লাইব্রেবি অব সায়েন্স (পিএলওএস)-এর পরিচালনা বোর্ডের সদস্য।
বাড়ী থেকে পালিয়ে
বাড়ী থেকে পালিয়ে হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। ছবিটি পরিচালনা করেছিলেন ঋত্বিক ঘটক। এই ছবিতে প্রধান ভূমিকায় অভিনয় করেন পরমভট্টারক লাহিড়ী, কালী বন্দ্যোপাধ্যায়, নৃপতি চট্টোপাধ্যায়, পদ্মা দেবী ও জ্ঞানেশ মুখোপাধ্যায়। ছবিটির কেন্দ্রীয় চরিত্র একটি দুষ্টু ছেলে। সে তার গ্রামের বাড়ি থেকে কলকাতায় পালিয়ে আসে।
কাহিনি-সংক্ষেপ
কাঞ্চন নামে একটি আট বছরের ছেলে সারাক্ষণ তার গ্রামের বাড়িতে বদমায়েশি করে বেড়ায়। বাবা কাঞ্চনের মার উপর অত্যাচার চালান ও তাঁকে গৃহবন্দী করে রাখেন বলে সে তার বাবাকে এক নিষ্ঠুর দৈত্য মনে করে। তার স্বপ্নের মহানগরটি হল এল ডোরেডো (কলকাতা)। কিন্তু সেখানে পৌঁছে সে দেখতে পায় বাস্তব অনেক কঠিনতর এবং সেই নিষ্ঠুর বাস্তবতার যাঁরা শিকার হয়েছেন, তাঁদের সঙ্গে সাক্ষাৎ হওয়ার পর কলকাতা সম্পর্কে তার একটি অন্য ধারণা সৃষ্টি হয়। সে বেঁচে থাকার জন্য সংগ্রাম শুরু করে এবং বাস্তব জীবন সম্পর্কে কিছু অভিজ্ঞতা অর্জন করে। তার আলাপ হয় বহুরুপী হরিদাস যে বুলবুল ভাজা বেচে, ফুটপাতের জাদুকর, ছোট্ট মেয়ে মিনি ও তার পরিবারের সাথে, এছাড়া বাউল ভিখিরী ভবঘুরে চোর ব্যবসায়ী অসংখ্য পেশার মানুষের সঙ্গে পরিচিত হয়। কলকাতাকে চেনে এক আজব নগরী রূপে। আশা, আশা হারানোর বেদনা, দুখ সুখে মিলিয়ে সেখানকার মানুষ। শেষে সে তার গ্রামের বাড়িতে ফিরে যেতে চায়। সেই সময় সে এক পরিপক্ব মানুষে পরিণত হয়। সে বুঝতে পারে যে তার বাবা আদৌ দৈত্য নন। বরং তিনি দারিদ্রের শিকার এবং সেই দারিদ্রের সঙ্গেই সংগ্রামরত। তবু তিনি এক স্নেহময় পিতা।
হিদার জোসেফ
পটভূমি
১৯৯০'এর দশকের শেষের দিকে জোসেফ মলিক্যুলার বায়োলজি অফ দ্যা সেল-এর সম্পাদক ছিলেন।
কর্মক্ষেত্র
জোসেফ বিজ্ঞানীদের গবেষণা প্রতিষ্ঠান, বৈজ্ঞানিক সমাজ ও সরকারের সাথে আলোচনার ভিত্তিতে প্রকাশনা বিকল্প নিয়ে আলোচনা করে তাদের প্রকাশনার বৃহত্তর পাঠকদের সম্ভাব্যতা অর্জনের জন্য উৎসাহিত করেন। তিনি ফেডারেল রিসার্চ পাবলিক অ্যাক্সেস আইন অনুমোদন করার পক্ষেও কাজ করেন। তিনি অ্যাক্সেসটুরিসার্চ আন্দোলনের আয়োজকদের একজন।
তাইমওয়াদজসি
থাম্ব| কেভি ৪৬ সমাধি থেকে তাইমওয়াদজসি এর ফুলদানি তাইমওয়াদজসি ১৮তম রাজবংশের শেষের দিকে বসবাসকারী একজন প্রাচীন মিশরীয় সম্ভ্রান্ত ভদ্রমহিলা ছিলেন।
তাইমওয়াদজসি অনেক সূত্র থেকে পাওয়া পরিছয়ে আমুন এর হারেম এর প্রধান ছিলেন।। সমাধিতে পাওয়া একটি পাত্র কেভি ৪৬ তার নাম এবং উপাধি বহন করে। কেভি ৪৬ হল ইউয়া এবং থুয়ার সমাধি, যারা রানী টিয়ের পিতামাতা। এটি ইঙ্গিত দিতে পারে যে টেমওয়াদজসি রাজার পরিবারের সাথে সম্পর্কিত ছিল। তিনি ইউয়া এবং থুয়ার কন্যা বা এমনকি রাণী তিয়ের কন্যা হতে পারেন। অন্যথায়, তেমওয়াদজসি হুই নামক আমেনহোটেপের স্ত্রী হিসেবে বেশি পরিচিত, যিনি রাজা তুতানখামুনের অধীনে কুশের ভাইসরয় হিসেবে দায়িত্ব পালন করেছিলেন। তারা একসাথে লোয়ার নুবিয়াতে পাওয়া বেশ কয়েকটি স্মৃতিস্তম্ভে উপস্থিত হয়, যদিও তার নাম আমেনহোটেপ/হুয়ের সমাধিতে সংরক্ষিত নেই। তিনি খামওয়াসেটের একটি মূর্তির উপরও উপস্থিত ছিলেন, যিনি ছিলেন সেনাপতি সেতির ভাই, যিনি রাজা রামেসিস প্রথমের পিতা ছিলেন। যাইহোক, এটা নিশ্চিত নয় যে সেতির ভাই খামওয়াসেট খেমওয়াসেটের সাথে অভিন্ন। তাইমওয়াদজসি এর স্বামী এবং নুবিয়ান উত্স থেকে পরিচিত।
সম্ভবত তিনি আমেনহোটেপ/হুয়ের মৃত্যুর পর খামওয়াসেটকে বিয়ে করেছিলেন। যদিও এটাও সম্ভব যে তিনি খামওয়াসেটকে প্রথমে বিয়ে করেছিলেন এবং প্রথমটি মারা যাওয়ার পর আমেনহোটেপ/হুইকে বিয়ে করেছিলেন। আমেনহোটেপ/হুয়িজুরির সাথে তার বিবাহ থেকে পরিচিত দুটি পুত্র রয়েছে, রাজার সারথি, রাজার দূত, প্রথম স্থিতিশীল মাস্টার এবং পাসার, ঘোড়ার তত্ত্বাবধায়ক, স্থিতিশীল মাস্টার, ফ্যানবেয়ারার।. কুশের ভাইসরয়ের এই পদে পাসের পিতার অনুসরণ করেন। তাইমওয়াদজসির সমাধি ও মমির অবস্থান এখনও অজানা।
আশরাফ উল মাদারিস
আশরাফ উল মাদারিস (পূর্ণ নাম ) পাকিস্তানের পাঞ্জাবের ওকারাতে অবস্থিত ইসলামী পড়ালেখার জন্য একটি ইসলামী প্রতিষ্ঠান। এখানে ম্যাট্রিকুলেশন থেকে শুরু করে স্নাতকোত্তর ডিগ্রি পর্যন্ত অধ্যয়ন করা যায়। মাদ্রাসাটি তানজীম উল মাদারিস আহলে সুন্নাত পাকিস্তানের সাথে সম্পর্কিত। যার ডিগ্রি পাকিস্তান উচ্চ শিক্ষা কমিশন কর্তৃক মাস্টার্স সমমান স্বীকৃত। ১৪তম শতাব্দীর সুফি সাধক আশরাফ জাহাঙ্গীর সেমনানির নামানুসারে এটির নামকরণ করা হয়েছে। এটি ১৯৫৪ সালে পণ্ডিত ও বক্তা গোলাম আলী উকাড়বী প্রতিষ্ঠা করেন।
রিচার্ড ডকিন্স যুক্তি ও বিজ্ঞান ফাউন্ডেশন
রিচার্ড ডকিন্স যুক্তি ও বিজ্ঞান ফাউন্ডেশন ( RDFRS বা RDF ) হল সেন্টার ফর ইনকোয়ারি (CFI) এর একটি বিভাগ। ব্রিটিশ জীববিজ্ঞানী রিচার্ড ডকিন্স ২০০৬ সালে বিজ্ঞান শিক্ষা এবং ধর্মনিরপেক্ষতা প্রচারের জন্য এটি প্রতিষ্ঠা করেছিলেন।
প্রতিষ্ঠানটি মূলত ওয়াশিংটন ডিসি ভিত্তিক একটি অলাভজনক সংস্থা। সংস্থাটি ২০১৬ সালে CFI এর সাথে একীভূত হয়।
দ্য গড ডিল্যুশন বইয়ের ব্যাপক সাফল্যের পর রিচার্ড ডকিন্স মার্কিন যুক্তরাষ্ট্রে এই প্রতিষ্ঠানটির সূচনা করেন। যার উদ্দেশ্য ছিল এমন একটি পৃথিবী গড়ার যেখানে ধর্মীয় বিশ্বাস বিজ্ঞানের অগ্রগতির পথে বাধা হয়ে দাঁড়াবে না; যেখানে মানুষ বাস্তবতা বিষয়ক ঈশ্বরবাদী তত্ত্বগুলোকে সমালোচনামূলক ও গঠনশীল চিন্তা শৈলী দ্বারা মূল্যায়ন করবে।
কৃষিভিত্তিক সমাজ
থাম্ব|কম্বোডিয়ার ধানক্ষেতে মহিষ দিয়ে মই দেয়া হচ্ছে কৃষিভিত্তিক সমাজ (agrarian society অথবা agricultural society) এমন সম্প্রদায় যারা অর্থনীতি, ফসল এবং চাষযোগ্য জমি ও রক্ষণাবেক্ষণের উপর ভিত্তি করে। কৃষিভিত্তিক সমাজকে সংজ্ঞায়িত করার আরেকটি উপায় হচ্ছে একটি জাতির মোট উৎপাদন কৃষিক্ষেত্রে কত অংশ তা দেখা। কৃষিভিত্তিক সমাজে জমি চাষ করাই তাদের সম্পদের প্রাথমিক উৎস। এই জাতীয় সমাজ জীবিকা নির্বাহের জন্য অন্যান্য উপায় এবং কাজের অভ্যাস করতে পারে, তবে কৃষি এবং কৃষিকাজের গুরুত্বকে জোর দিবে।  কৃষিভিত্তিক সমাজের সূচনা হয় আজ থেকে ১০,০০০ বছর আগে এবং আজও বিদ্যমান আছে। তারা মানব ইতিহাসের রেকর্ড করা বেশিরভাগ ক্ষেত্রে আর্থ-সামাজিক সংগঠনের সর্বাধিক সাধারণ রূপ।
ইতিহাস
কৃষিভিত্তিক সমাজের আগে শিকারী ও সংগ্রহকারী এবং উদ্যানতত্ত্ব সমিতি এবং শিল্পভিত্তিক সমাজের রূপান্তর ঘটে। নিওলিথিক বিপ্লব নামে কৃষি রূপান্তর স্বাধীনভাবে একাধিকবার সংঘটিত হয়েছিল।
আলে ইমরান
আলে ইমরান একটি পরিবার, যাকে কুরআনে তিনবার উল্লেখ করা হয়েছে। প্রথমত এবং দ্বিতীয়ত, ইমরানের স্ত্রী, মরিয়মের পিতা, সর্বশক্তিমানের বাণীতে উল্লেখ করা হয়েছে: এবং তৃতীয়টি হল ইমরানের কন্যা যা মহান আল্লাহর বাণীতে উল্লেখ করা হয়েছে:
ইমরান এবং তার পরিবারের নাম ইহুদিরা এক্সোডাস বইয়ে উল্লেখ করেছিল এবং ওল্ড টেস্টামেন্টে তিনি মূসা, হারুন এবং মেরি এর পিতা। এবং তিনি ছিলেন ইহুদীদের এবং তাদের ধার্মিকদের একজন রাব্বি, এবং হিব্রু ভাষায় তার উৎপত্তি (আমরাম) শেষে একটি মেম সহ, এবং খ্রিস্টানদের বইতে: যে তার নাম (ইয়োহাকিম), তাই সম্ভবত তিনি দুটি নাম ছিল, এবং এই মিল তাকে ইহুদি এবং খ্রিস্টানদের মধ্যে কোরানের বৈধতাকে চ্যালেঞ্জ করার জন্য একটি এন্ট্রি পয়েন্টে পরিণত করেছিল
পাভা কাদাইগাল
পাভা কাদাইগাল (பாவக் கதைகள்) হচ্ছে নেটফ্লিক্সে মুক্তিপ্রাপ্ত ২০২০ সালের একটি ওয়েব ফিল্ম; তামিল ভাষার এই ওয়েব ফিল্মটি পরিচালনা এবং প্রযোজনা করেন চারজন ভিন্ন ভিন্ন ব্যক্তি। পরিচালকগণ হলেন সুধা কোঙ্গারা, বিগনেশ শিব, গৌতম মেনন এবং ভেট্রিমারান। অভিনয় করেন কাল্কি কেকল্যাঁ, সিমরান, গৌতম মেনন, অঞ্জলি, প্রকাশ রাজ এবং সাই পল্লবী। মোট চারটি পর্ব আছে এই ফিল্মে।
মিমি মিয়াগি
মেলোডি দামায়ো (জন্ম ৩ জুলাই, ১৯৭৩) একজন মডেল, চলচ্চিত্র পরিচালক, এবং ফিলিপিনো বংশোদ্ভূত অভিনেত্রী, যিনি মিমি মিয়াগি নামে পরিচিত।
২০১১ সালে, কমপ্লেক্স ম্যাগাজিন তাদের "সর্বকালের সেরা ৫০ হটেস্ট এশিয়ান পর্ণ স্টার" এর তালিকায় তাকে #১২-এ স্থান দেয়।
প্রাথমিক জীবন এবং শিক্ষা
মেলোডি দামায়োর জন্ম দাভাও শহরে, চার সন্তানের মধ্যে দ্বিতীয়, রক্ষণশীল সেভেন্থ-ডে অ্যাডভেন্টিস্ট পিতামাতার কাছে। যখন তার বয়স ছয়, তখন তিনি তার বাবা-মায়ের সাথে মার্কিন যুক্তরাষ্ট্রে চলে আসেন এবং তিনি ক্যালিফোর্নিয়ায় বড় হন।
ধ্রুব ভান্ডারী
ধ্রুব ভান্ডারী (জন্ম ২৮শে ডিসেম্বর ১৯৫৯) একজন ভারতীয় ক্রীড়া নৌচালক বা সেলর । তিনি ১৯৮৪ গ্রীষ্মকালীন অলিম্পিকে ৪৭০ বিভাগে অংশ নিয়েছিলেন।
শুয়ালকুচি
শুয়ালকুচি (Sualkuchi; শুৱালকুচি) অসমের কামরূপ জেলার অন্তর্গত একটি নগর। এইটি অসমের রাজধানী গুয়াহাটি থেকে ৩৫ কি:মি: দূরত্বে ব্রহ্মপুত্রের উত্তরপারে অবস্থিত। শুয়ালকুচিতে অসংখ্য হস্তশিল্পের কাপড়ের উদ্যোগ থাকার জন্য ইহাকে ম্যানচেস্টার অফ আসাম বলা হয়। এই অঞ্চলটির আয়তন প্রায় ৯০ বর্গকিলোমিটার।
শুয়ালকুচির রেশম শিল্প
শুয়ালকুচি অসমের প্রধান রেশম কেন্দ্র। এখানে নির্মিত এরি,মুগা ও পাটের কাপড় বিশ্ববিখ্যাত। এইসব কাপড় দ্বারা নির্মিত গামছা ও মেখেলা চাদর অসম ছাড়াও অন্যান্য স্থানে যথেষ্ট চাহিদা রয়েছে। ১১শ শতিকায় পাল রাজবংশের রাজা ধর্মপাল ২৬টি তাঁতী পরিবারকে তাঁতীকুচি থেকে শুয়ালকুচিতে নিয়ে এসেছিলেন। ১৭শ শতিকায় মুঘলদের পরাস্ত করে শানেরা শুয়ালকুচি দখল করে তখন থেকেই এই অঞ্চলে তাঁতের শিল্প গঢ়ে উঠে। ১৯৩০ সন পর্যন্ত কেবল তাঁতি জাতীর মধ্যে সীমাবদ্ধ থাকা এই শিল্প ক্রমানয়ে অন্যান্য জাতীর লোকেরাও গ্রহণ করতে থাকে।
ভৌগোলিক তথ্য
শুয়ালকুচির স্থানাংক হচ্ছে । । স্থানটির উচ্চতা ৩৫মিটার।
জনসংখ্যা
পুরুষের সাক্ষরতার হার ৮৮% ও মহিলার সাক্ষরতার হার ৭৬%।
বনাঞ্চল
শুয়ালকুচির নিকটে শুয়ালকুচি বনাঞ্চল অবস্থিত। এখানে সজারু, খরগোস, প্যারা হরিণ, বানর এবং স্থানীয় ও পরিভ্রমী পাখি দেখা যায়।
আইএফআইসি ব্যাংক সাহিত্য পুরস্কার
আইএফআইসি ব্যাংক সাহিত্য পুরস্কার বাংলাদেশের আইএফআইসি ব্যাংক ব্যাংক লিমিটেড-এর পৃষ্ঠপোষকতায় ২০১১ খ্রিষ্টাব্দে প্রবর্তিত হয়। বাংলা ভাষা ও সাহিত্যের সমসাময়িক জীবিত লেখকদের সৃজনশীল সাহিত্যকে উৎসাহিত করতে এই পুরস্কারের প্রচলন করা হয়। এর অর্থমুল্য বাংলাদেশের সাহিত্যের পুরস্কারের সবচেয়ে বেশি।
সংস্কৃতিরত্ন বিজয়ীদের তালিকা
সংস্কৃতি ক্ষেত্রে আজীবন অবদানের জন্য এই সম্মাননা দেওয়া হচ্ছে।
মারিয়াম্মান মন্দির, হো চি মিন সিটি
শ্রী মারিয়াম্মান মন্দির ভিয়েতনামের হো চি মিন সিটিতে অবস্থিত  হিন্দু দেবী মারিয়াম্মানের একটি মন্দির। ১৯শ শতাব্দীতে নগরথর নামে পরিচিত তামিলনাড়ু অঞ্চলের বণিকরা এই মন্দিরটি নির্মাণ করেছিলেন।
বর্ণনা
থাম্ব|মন্দিরের অভ্যন্তরভাগ মন্দিরের রাজগোপুরমের উচ্চতা ১২ মিটার। এটি বহুসংখ্যক দেবদেবীর বিগ্রহ দ্বারা সজ্জিত। বহিঃকক্ষে দেবী পার্বতী ও তার ডান ও বাঁ পাশে যথাক্রমে তার দুই পুত্র গণেশ ও মুরুগানের বিগ্রহ প্রতিষ্ঠিত। কক্ষপথের দু’ধারে লক্ষ্মী, মুরুগান ও অন্যান্য দেবদেবীদের মূর্তি দেখা যায়। মন্দিরের প্রধান বৈশিষ্ট্য হল দেবী মারিয়াম্মান ও অন্যান্য দেবতাদের বিভিন্ন মূর্তি। এগুলি মন্দিরের বহিঃপ্রাচীর ঘিরে রয়েছে। এই মূর্তিগুলির মধ্যে রয়েছে নটরাজ, শিব, ব্রহ্মা, বিষ্ণু, কালী, বীরমাশক্তি, সমুন্দি, তিরুমগল, মাগেশ্বরী, মীনাক্ষী, বলমবিগাই, অণ্ডাল, কামাক্ষীআম্মান, করুমারী-আম্মান, শিবগামী ও ক্রোড়ে মুরুগান সহ পার্বতীর মূর্তি উল্লেখযোগ্য।
ইতিহাস
প্রথম দিকে মন্দিরটি নির্মিত হয়েছিল ভিয়েতনামের চেট্টিয়ার সম্প্রদায়ের জন্য। হো চি মিন সিটির পঞ্চাশটি তামিল পরিবারের সঙ্গে এই মন্দিরটি যুক্ত। মন্দিরের অধিকাংশ ভক্তই ভিয়েতনামি ও সিনো-ভিয়েতনামি, যাঁরা মারিআম্মানের শক্তি অনুভব করেছেন বলে বিশ্বাস করেন।
অলিভিয়া ডেল রিও
অলিভিয়া ডেল রিও (জন্ম ১৬ এপ্রিল ১৯৬৯) হলেন একজন ব্রাজিলীয় প্রাক্তন পর্নোগ্রাফিক অভিনেত্রী, এসকর্ট এবং ওয়েবক্যাম মডেল।
কর্মজীবন
ডেল রিও ফরাসি পর্নোগ্রাফিক অভিনেতা এবং পরিচালক প্যাট্রিস ক্যাবানেলের তত্বাবধানে তার প্রাপ্তবয়স্ক চলচ্চিত্র ক্যারিয়ার শুরু করেছিলেন।
বর্তমানে দুই সন্তানের নিয়ে বিবাহিত, অলিভিয়া ফ্রান্স এবং মরক্কোর মধ্যে তার জীবন ভাগ করে নিচ্ছেন, যেখানে সে তার স্বামীর সাথে তিনি একটি বার চালান।
কারমেন ভ্যালেন্টিনা
কারমেন ভ্যালেন্টিনা (লাস ভেগাস, নেভাদা, জানুয়ারি ২৬, ১৯৮৭) একজন মার্কিন পর্নোগ্রাফিক অভিনেত্রী এবং ইরোটিক মডেল।
জীবনী
নেভাদা রাজ্যের একজন স্থানীয়, তিনি লাস ভেগাসে বুলগেরীয় এবং আইরিশ বংশোদ্ভূত একটি পরিবারে জন্মগ্রহণ করেছিলেন। টাম্পা, ফ্লোরিডায় যাওয়ার আগে তার নিজের শহরে কিছু অস্থায়ী কাজ, যেমন লাইফগার্ডিং করেছিলেন। যেখানে তিনি চারুকলায় তার পড়াশোনা শুরু করেছিলেন, কিন্তু ইলাস্ট্রেশনে স্নাতক পাশ করেন এবং গ্রাফিক নকশাকারী হিসাবে কিছু সময়ের জন্য কাজ করেছিলেন।
এরপর তিনি নেভাদায় ফিরে আসেন এবং একজন ক্যামগার্ল এবং ইরোটিক মডেল হিসেবে ক্যারিয়ার শুরু করেন, একজন অভ্যর্থনাকারী বা কার্টুনিস্ট হিসাবে অন্যদের সাথে সাক্ষাৎ করেন। ২০০৯ সালে, ২২ বছর বয়সে, তিনি একটি প্রযোজনা সংস্থার বিজ্ঞাপনে সাড়া দিয়ে পর্ন শিল্পে তার কর্মজীবন শুরু করেন। একজন পর্নোগ্রাফিক অভিনেত্রী হিসেবে তার প্রথম দৃশ্যটি ছিল এটিকিংডম ওয়েবসাইটের জন্য।
খলিশাখালী বধ্যভূমি
খলিশাখালী বধ্যভূমি বাগেরহাট জেলার চিতলমারী উপজেলার চরবানিয়ারী ইউনিয়নের খলিশাখালী গ্রামে অবস্থিত।
২০১৭ সালে খলিশাখালী গ্রামে বধ্যভূমির সন্ধান পাওয়া যায়। একাত্তরে পাকবাহিনীর হত্যাযজ্ঞের নানা কাহিনীর কথা প্রকাশ হয়। এখানে যাদের হত্যা করা হয়েছিল তাদের অনেকের নাম পরিচয় জানা গেছ, অনেকর নাম জানা যায় নি। তখন থেকে প্রতিবছর এখানে শহীদদের স্মরণে শ্রদ্ধা নিবেদন করা হয়।
১৯৭১ সালের বাংলা ৫ আষাঢ় রোববার সকাল ১১টার দিকে পাকবাহিনী ও তাদের দোসরা মিলে এই এলাকায় হামলা চালায়। বলেশ্বর নদী দিয়ে গানবোট যোগে বাবুগঞ্জ বাজারে এসে তারা খলিশাখালী গ্রামে প্রবেশ করে। প্রবেশের সময় তারা এলাকায় নির্বিচারে গুলি চালায় এবং বাড়ি ঘরে ব্যাপক অগ্নিসংযোগ ঘটায়। মুক্তিযুদ্ধের সময় চিতলমারীর দশমহল এলাকাকে নিরাপদ আশ্রয় মনে করে পিরোজপুর, নাজিরপুর, উজিরপুর ও কচুয়াসহ বিভিন্ন অঞ্চলের লোকজন এখানে আশ্রয় নিয়েছিল।  পাকবাহিনীর গুলির শব্দে তারা এবং গ্রামবাসী খলিশাখালী ও পূর্বখড়মখালী গ্রামের একটি মাঠের হোগলা ও নলবনে লুকিয়ে থাকার জন্য আশ্রয় নেয়। এ সময় পাকবাহিনী তাদের উপরে নির্বিচারে গুলি চালায়। তাদের গুলিতে খড়মখালী গ্রামের বিমল কান্তি হীরা, ভদ্র কান্ত হীরা, রাজদেব হীরা, যোগেন্দ্র নাথ মজুমদার, মহেন্দ্র নাথ ম-ল, আদিত্য মজুমদার, নীল কমল মন্ডল, জিতেন মজুমদার, খগেন মন্ডল (খোকা), অমীয় চৌকিদারের ভাইসহ সেদিন এখানে অর্ধশতাধিক লোক নিহত হয়।
২০১৭ সালে খলিশাখালী গ্রামে বধ্যভূমির সন্ধান নিয়ে স্থানীয় সাংবাদিক পংকজ মন্ডল, গোবিন্দ মজুমদার, সেলিম সুলতান সাগর একাধিক প্রতিবেদন প্রকাশ করেন। সেই হতে প্রতিবছর ২৬ শে মার্চ এখানে রাষ্ট্রীয়ভাবে শহীদদের স্মরণে শ্রদ্ধা নিবেদন করা হয়।
পদার্থ
চিরায়ত বৈজ্ঞানিক দৃষ্টিভঙ্গিতে যা কিছু কোনও স্থান বা আয়তন দখল করে এবং জড়তা (বা ভর) ও মহাকর্ষ ধর্ম প্রদর্শন করে, তাকে পদার্থ বলে। দৈনন্দিন স্পর্শযোগ্য সমস্ত বস্তু মোটামুটিভাবে শেষ বিচারে অনেকগুলি পরমাণু দিয়ে তৈরি, যেগুলি আবার পরস্পর আন্তঃক্রিয়াশীল অতিপারমাণবিক কণা দিয়ে তৈরি। তবে ভরহীন কণা যেমন ফোটন ও অন্যান্য শক্তি-সংক্রান্ত ঘটনা যেমন আলো, তাপ, চুম্বকত্ব, বিদ্যুৎ, তেজস্ক্রিয়তা, এগুলিকে পদার্থ হিসেবে গণ্য করা হয় না। পদার্থ বিভিন্ন ধরনের অবস্থা বা দশায় বিরাজ করে, যেমন কঠিন, তরল কিংবা বায়বীয়। জীবদেহে অবস্থিত বা জীবদের দ্বারা উৎপাদিত বিশেষ পদার্থগুলিকে জৈব পদার্থ এবং বাকী সব পদার্থকে অজৈব পদার্থ বলা হয়। পদার্থ ও শক্তি একত্রে মহাবিশ্বের সমস্ত বস্তুনিষ্ঠ ঘটনার ভিত্তি গঠন করেছে; তবে কোনও কোনও বিজ্ঞানীর মতে তথ্য পদার্থ ও শক্তির চেয়েও মৌলিক একটি ধারণা।
রসায়নবিদ্যায় পদার্থের আলোচনা
রসায়নবিদ্যায় পদার্থকে মৌলিক পদার্থ (যাকে রাসায়নিকভাবে সরলতর উপাদানে বিশ্লেষণ করা সম্ভব নয়) ও যৌগিক পদার্থ (যাকে রাসায়নিকভাবে সরলতর উপাদানে তথা মৌলিক পদার্থে বিশ্লেষণ করা সম্ভব) - এই দুই শ্রেণীতে ভাগ করা হয়েছে। মৌলিক পদার্থগুলি একে অপরের সাথে রাসায়নিক বিক্রিয়ার মাধ্যমে যৌগিক পদার্থ গঠন করে। এ পর্যন্ত একশতের বেশি (১১৮ টি) মৌলিক পদার্থ শনাক্ত করা হয়েছে। মৌলিক পদার্থগুলিকে ধাতু, অধাতু, ধাতুকল্প, ইত্যাদি শ্রেণীতে ভাগ করা হয়। মৌলিক ও যৌগিক পদার্থ উভয়েই নির্ভরযোগ্যভাবে সুনির্দিষ্ট ভৌত ও রাসায়নিক ধর্মাবলি প্রদর্শন করে। প্রকৃতিতে বিশুদ্ধ মৌলিক বা যৌগিক পদার্থ সাধারণত পাওয়া যায় না। এগুলি সাধারণত সমসত্ত্ব বা অসমসত্ত্ব মিশ্র পদার্থ হিসেবে বিরাজ করে; মিশ্র পদার্থগুলির কোন নির্দিষ্ট নির্ভরযোগ্য রাসায়নিক ধর্ম নেই। এছাড়া পৃথিবীতে কার্বন নামের মৌলক পদার্থটি হাইড্রোজেন, অক্সিজেন, নাইট্রোজেন, গন্ধক ও ফসফরাসের সাথে মিলে বহুসংখ্যক জৈব যৌগিক পদার্থ গঠন করেছে যেগুলি জীবনের ভিত্তি বা জীবদের দ্বারা উৎপাদিত হয়। (শৃঙখল গঠন দেখুন)
কণা পদার্থবিজ্ঞানে পদার্থের আলোচনা
আধুনিক কণাভিত্তিক পদার্থবিজ্ঞানের মান তত্ত্বে পদার্থকে বিপুল সংখ্যক অণু ও পরমাণুর সমষ্টি হিসেবে কল্পনা করা হয়। পরমাণু হল মৌলিক পদার্থের রাসায়নিক ধর্মাবলি প্রদর্শনকারী ক্ষুদ্রতম একক। পরমাণুর অভ্যন্তরে ধনাত্মক আধানের প্রোটন ও আধানহীন নিউট্রন কণা নিয়ে গঠিত একটি পরমাণুকেন্দ্র বা নিউক্লিয়াস থাকে এবং একে ঘিরে "আবর্তনশীল" ঋণাত্মক আধানের ইলেকট্রন কণাসমূহের একটি "মেঘ" থাকে যা পরমাণুটির "দখলকৃত স্থান" বা আয়তন নির্ধারণ করে। পরমাণুর অভ্যন্তরের প্রোটন কণার সংখ্যা কোনও মৌলিক পদার্থের রাসায়নিক ধর্ম নির্ধারণ করে। পরমাণুগুলি একে অপরের সাথে তড়িৎযোজী, সমযোজী, সন্নিবেশ, ধাতব, ইত্যাদি রাসায়নিক বন্ধনে আবদ্ধ হয়ে স্থিতিশীল মৌলিক বা যৌগিক অণু গঠন করে। অণুগুলি আবার বিভিন্ন ধরনের আন্তঃআণবিক আকর্ষণ বলের মাধ্যমে একে অপরের সাথে যুক্ত হয়ে ইন্দ্রিয়গ্রাহ্য বা পরীক্ষাগারে পর্যবেক্ষণযোগ্য স্থূল পদার্থ তৈরি করে, যেগুলি বিভিন্ন অবস্থা বা দশায় বিরাজ করতে পারে (কঠিন, তরল, বায়বীয়, ইত্যাদি)।
পদার্থ ও শক্তির মধ্যকার সম্পর্ক
চিরায়ত পদার্থবিজ্ঞান অনুযায়ী শক্তি (পদার্থের কাজ সম্পাদন বা তাপ উৎপাদন করার ক্ষমতা) ও পদার্থ দুইটি পৃথক সত্তা যারা একত্রে সমস্ত বাস্তব ভৌত ঘটনার ভিত্তি গঠন করেছে। কিন্তু আধুনিক পদার্থবিজ্ঞানীদের মতে (বিশেষ আপেক্ষিকতা) পদার্থ ও শক্তি একটি অন্যটিতে রূপান্তরযোগ্য, সুতরাং এগুলি একই সত্তার দুই ভিন্ন রূপ। তবে গতি, তরল ও বায়বীয় পদার্থের আচরণ, তাপ, ইত্যাদিসহ আরও বহু ঘটনার সরল ব্যাখ্যা দেয়ার স্বার্থে বিজ্ঞানীরা পদার্থ ও শক্তিকে দুইটি আলাদা সত্তা হিসেবেই বিবেচনা করে থাকেন।
সাধারণ পদার্থ, তমোপদার্থ, তমোশক্তি ও প্রতি-পদার্থ
উপরে সংজ্ঞায়িত পদার্থ পর্যবেক্ষণযোগ্য সমস্ত ভৌত বস্তু তথা জ্ঞাত মহাবিশ্বকে গঠনকারী প্রধান উপাদানগুলির একটি। এগুলিকে ব্যারিয়নজাত পদার্থ বলে। ব্যারিয়ন বলতে প্রোটন, নিউট্রন, পরমাণু তথা তিনটি কোয়ার্ক নিয়ে গঠিত যেকোনও কণাকে বোঝায়। ব্যারিয়নজাত পদার্থকে "সাধারণ পদার্থ" নামেও ডাকা হয়। কণা পদার্থবিজ্ঞানের আদর্শ মডেলে বা প্রতিমায় এগুলি বিস্তারিতভাবে বর্ণিত হয়েছে।
তবে মহাবিশ্বের এক সংখ্যাগরিষ্ঠ অংশই (প্রায় ৯৫%) তমোপদার্থ ও তমোশক্তি নামের অজ্ঞাত উপাদান দিয়ে গঠিত, যাদের প্রকৃতি সম্বন্ধে খুব বেশি এখনও জানা সম্ভব হয়নি। তমোপদার্থ হল অজানা গঠনের এক ধরনের পদার্থ যা কোন তড়িচ্চুম্বকীয় তরঙ্গ বিকিরণ বা প্রতিফলন করে না, এবং সে কারণে একে সরাসরি পর্যবেক্ষণ করা যায় না, কিন্তু দৃশ্যমান পর্যবেক্ষণযোগ্য পদার্থের উপর এর মহাকর্ষীয় প্রভাবের মাধ্যমে এর উপস্থিতি অনুমান করা সম্ভব। বিজ্ঞানীরা সাধারণভাবে একমত যে তমোপদার্থ ব্যারিয়ন (তথা এ পর্যন্ত জানা কোনও অতিপারমাণবিক কণা) দিয়ে গঠিত নয়। কোনও কোনও বিজ্ঞানীর মতে এগুলি কিছু অতি-প্রতিসাম্য কণা, যারা পরমাণুর আদর্শ মডেলে প্রস্তাবিত কণাগুলির মত নয়। বরং এগুলি মহাবিশ্বের প্রাথমিক দশাতে অত্যন্ত উচ্চ শক্তি নিয়ে গঠিত হয়েছিল এবং এখনও ভেসে বেড়াচ্ছে।
আবার যে বিকর্ষণকারী প্রভাবের কারণে মহাবিশ্বের সম্প্রসারণের হার ত্বরান্বিত হচ্ছে, তার উৎসকে তমোশক্তি নাম দেওয়া হয়েছে। তমোশক্তির মূল প্রকৃতি এখনও অজানা, তবে শক্তি ঘনত্ব এবং শূন্যস্থানের প্রতি চাপ, ইত্যাদি পদার্থ-জাতীয় ধর্ম দিয়ে এর প্রভাবগুলির একটি মডেল বা প্রতিমা নির্মাণ করা সম্ভব।
জ্যোতির্বৈজ্ঞানিক গবেষণায় দেখা গেছে মানবনির্মিত সেরা দূরবীক্ষণ যন্ত্র দিয়ে দৃশ্যমান বিশ্বের মাত্র ৪.৬% ব্যারিয়নজাত পদার্থ দিয়ে তৈরি। অন্যদিকে প্রায় ২৬.৮% তমোপদার্থ এবং প্রায় ৬৮.৩% তমোশক্তি। অর্থাৎ পদার্থের গঠন-সংক্রান্ত কণা পদার্থবিজ্ঞানের আদর্শ মডেল দিয়ে বিদ্যমান মহাবিশ্বের মাত্র ২০ ভাগের এক ভাগ পদার্থ ব্যাখ্যা করা সম্ভব হয়েছে। বাকী প্রায় ৯৫% পদার্থ সম্বন্ধে তেমন কিছুই জানা যায়নি।
সাধারণ পদার্থের দশা বা অবস্থা
স্থুল দৃশ্যমান, স্পর্শনযোগ্য বা ইন্দ্রিয়গ্রাহ্য পদার্থ ভিন্ন ভিন্ন সমগ্রীভূত অবস্থায় থাকতে পারে যাদেরকে পদার্থের দশা বলা হয়, যা পদার্থের পারিপার্শ্বিক চাপ, তাপমাত্রা ও আয়তনের উপর নির্ভরশীল। পদার্থের দশা হল এর এমন একটি সমগ্রীভূত রূপ যাতে এর রাসায়নিক গঠন ও ভৌত ধর্মাবলি (ঘনত্ব, আপেক্ষিক তাপ, প্রতিসরাঙ্ক, ইত্যাদি) মোটামুটি একই রকম হয়। সবচেয়ে পরিচিত তিনটি দশা হল কঠিন, তরল ও বায়বীয় দশা। এগুলিকে চিরায়তভাবে পদার্থের অবস্থাও বলা হয়। যেমন হাইড্রোজেন অক্সাইড নামক যৌগিক পদার্থটি শূন্যের নিচের তাপমাত্রায় কঠিন অবস্থায় (বরফ), সাধারণ তাপমাত্রায় তরল অবস্থায় (পানি) এবং ১০০ ডিগ্রী সেলসিয়াসের উঁচু তাপমাত্রায় বায়বীয় অবস্থায় (জলীয় বাষ্প) বিরাজ করে। এই অবস্থাগুলি মূলত কয়েকটি ধর্ম দ্বারা সংজ্ঞায়িত করা হয়। কঠিন পদার্থের নির্দিষ্ট আয়তন ও আকৃতি থাকে। তরল পদার্থের নির্দিষ্ট আয়তন থাকলেও এটির নির্দিষ্ট আকৃতি নেই; যে পাত্রে রাখা হয়, এটি সেই পাত্রের আকৃতি ধারণ করে। আর বায়বীয় পদার্থের কোন নির্দিষ্ট আয়তন বা আকৃতি কোনটিই নেই; এটি বদ্ধ পাত্রের সমস্ত আয়তন দখল করতে চেষ্টা করে। পদার্থের এই অবস্থাগুলিকে আরও কিছু উপ-অবস্থায় শ্রেণীকরণ করা যায়। যেমন কঠিন পদার্থকে স্ফটিকনির্মিত বা স্ফটিকহীন এই দুই শ্রেণীতে ভাগ করা যায়। অথবা এগুলিকে পরমাণুগুলির মধ্যকার বন্ধনের উপর ভিত্তি করে ধাতব, আধানযুক্ত, সমযোজী বা আণবিক ইত্যাদি কঠিন পদার্থে ভাগ করা যায়।
পদার্থের কিছু দশা পরিষ্কার করে সংজ্ঞায়িত করা সম্ভব নয়, যেমন প্লাজমা দশা। বায়বীয় পদার্থ খুবই উচ্চ তাপমাত্রায় আয়নিত হলে এই দশায় বিরাজ করে। ফেনা দশায় পদার্থ একই সাথে তরল ও কঠিন পদার্থের কিছু ধর্ম প্রদর্শন করে। গুচ্ছ দশায় স্বল্পসংখ্যক পরমাণু বা অণু একত্রিত হয়ে একই সাথে পারমাণবিক-পর্যায়ের ও স্থুল পদার্থের ধর্ম প্রদর্শন করে। এছাড়া তরল স্ফটিক, অতিপ্রবাহী, অতিকঠিন, বসু-আইনস্টাইন ঘনীভবন উৎপাদ, পরাচুম্বক, অয়শ্চুম্বক, ফার্মিয়নীয় ঘনীভবন উৎপাদ, কোয়ার্ক-গ্লুঅন প্লাজমা, ইত্যাদি আরও অনেক ব্যতিক্রমী বা "উদ্ভট" দশা আছে।
পদার্থের ধর্ম
সব ধরনের পদার্থ জড়তা নামের একটি মৌলিক ধর্মের অধিকারী। নিউটনের গতিসংক্রান্ত তিনটি বিধি অনুযায়ী জড়তা হল পদার্থের সেই ধর্ম যার কারণে বাইরে থেকে এর স্থিতিশীল বা গতিশীল অবস্থা পরিবর্তন করার চেষ্টা করলে পদার্থটি তৎক্ষণাৎ অবস্থা পরিবর্তন করে না। পদার্থের এই জড়তা ধর্মটিকে যে রাশির সাহায্যে পরিমাপ করা হয়, সেটিকে তার ভর বলে। জড়তার কারণে একটি সাইকেলকে ঠেলা দেওয়া সহজ, কিন্তু একটি গাড়িকে ঠেলা দেওয়া অনেক কঠিন। পদার্থের আরেকটি সার্বজনীন ধর্ম হল মহাকর্ষীয় ভর। এটি মহাবিশ্বের প্রতিটি ভৌত সত্তা বা বস্তু একে অপরকে আকর্ষণ করার ঘটনাটিকে পরিমাপে সাহায্য করে। প্রথমে আইজাক নিউটন ও পরে আলবার্ট আইনস্টাইন এ ব্যাপারে তত্ত্ব দেন।
পদার্থের অণুসমূহের ধর্ম, তাদের বিস্তার ও বিন্যাস পদার্থের আরও অনেক ধর্ম নির্ধারণ করে, যেমন- কাঠিন্য, সান্দ্রতা, প্রবহমানতা, বর্ণ, স্বাদ, গন্ধ, তাপ ও বিদ্য্যুৎ পরিবাহিতা বা রোধকতা, ইত্যাদি। পদার্থকে তাই বিভিন্ন ধর্মের মাধ্যমে শনাক্ত ও চরিত্রায়িত করা যায়। পদার্থের যেসব ধর্ম সেটির কোনও রাসায়নিক পরিবর্তন সাধন না করেই পর্যবেক্ষণ ও নির্ণয় করা যায়, সেগুলিকে পদার্থের ভৌত ধর্ম বলে। অন্যদিকে পদার্থের যেসব ধর্ম সেটির রাসায়নিক চরিত্রের পরিবর্তন সাধন করার মাধ্যমে পর্যবেক্ষণ ও নির্ণয় করতে হয়, সেগুলিকে পদার্থের রাসায়নিক ধর্ম বলে, যেমন বিক্রিয়াশীলতা, দাহ্যতা, দহন তাপ, জারণ ক্ষমতা, ইত্যাদি। ভৌত ধর্মগুলিকে আবার দুই প্রকারে ভাগ করা যায়। যেসব ভৌত ধর্ম পদার্থের পরিমাণের উপর নির্ভরশীল, সেগুলিকে বিকীর্ণ বা পরিমাণগত ধর্ম বলে, যেমন ভর, আয়তন, ওজন, ইত্যাদি। অন্যদিকে যেসব ভৌত ধর্ম পদার্থের পরিমাণের উপর নির্ভরশীল নয়, সেগুলিকে পদার্থের সংকীর্ণ ধর্ম বলে, যেমন ঘনত্ব, বর্ণ, গন্ধ, নমনীয়তা বা ঘাতসহিষ্ণুতা, তাপ পরিবাহিতা, তড়িৎ পরিবাহিতা, দ্যুতি, প্রসার্যতা, স্ফুটন বিন্দু, গলন বিন্দু, ইত্যাদি।
কণাভিত্তিক মান তত্ত্ব অনুযায়ী পদার্থের গঠন
১৯৭০-এর দশকের মাঝামাঝি পদার্থের পারমাণবিক গঠনের মান বা আদর্শ তত্ত্বটি সুপ্রতিষ্ঠিত হয়। এই তত্ত্ব অনুসারে গাঠনিকভাবে সমস্ত পদার্থ কোয়ার্ক ও লেপটন নামের দুই শ্রেণীর অবিভাজ্য মৌলিক অতিপারমাণবিক কণা নিয়ে গঠিত। কোয়ার্ক ও লেপটন কণাগুলিকে “পদার্থ কণা” এবং ফার্মিয়ন নামেও ডাকা হয়। এ পর্যন্ত ৬ ধরনের কোয়ার্ক ও ৬ ধরনের লেপটন কণা আবিষ্কৃত হয়েছে।
কোয়ার্ক ও লেপটনগুলি মধ্যস্থতাকারী কিছু কণার সাহায্যে সংযুক্ত হয়ে প্রোটন ও নিউট্রন নামের যৌগিক কণা গঠন করে, যাদেরকে নিউক্লিয়ন বলা হয়। মধ্যস্থতাকারী কণিকগুলি চারটি মৌলিক নিউক্লীয় আন্তঃক্রিয়া বলের বাহক হিসেবে কাজ করে। সবল নিউক্লীয় বলের বাহক হিসেবে গ্লুঅন (ভরহীন), দুর্বল নিউক্লীয় বলের বাহক হিসেবে তিন ধরনের বোসন (ভরযুক্ত), নিউক্লীয় তড়িচ্চুম্বকীয় বলের বাহক হিসেবে ফোটন (ভরহীন) নামক কণা শনাক্ত করা হয়েছে। নিউক্লীয় মহাকর্ষ বলের জন্য কোয়ান্টাম পদার্থবিজ্ঞানে গ্রাভিটন নামক একটি ভরহীন কণা প্রস্তাব করা হলেও এর অস্তিত্ব এখনও প্রমাণিত হয়নি।
প্রোটন ও নিউট্রনগুলি একত্রিত হয়ে ধনাত্মক আধানবিশিষ্ট পরমাণুকেন্দ্র তৈরি করে। এই অতিক্ষুদ্র কিন্তু পরমাণুর প্রায় সমস্ত ভরবিশিষ্ট পরমাণুকেন্দ্রটি এবং একে ঘিরে ঘূর্ণায়মান ঋণাত্মক আধানবিশিষ্টব কিন্তু অত্যন্ত অল্প ভরবিশিষ্ট ইলেকট্রন কণার মেঘ একত্রে মিলে নির্দিষ্ট আয়তনবিশিষ্ট পরমাণু গঠন করে। ইলেকট্রনগুলি লেপটন শ্রেণীর মৌলিক অতিপারমাণবিক কণা।
পরমাণুর বেশিরভাগ আয়তনই শূন্যস্থান; পরমাণুকেন্দ্রের আয়তন মোট পরমাণুর আয়তনের প্রায় ১ লক্ষ ভাগের এক ভাগ। পরমাণুসমূহের ব্যাস সাধারণত অ্যাংস্ট্রম এককে মাপা হয় (১ মিটারের ১ হাজার কোটি ভাগের এক ভাগ)।
একাধিক পরমাণু সাধারণত সমযোজী বন্ধনের মাধ্যমে অথবা তড়িৎযোজী বন্ধনে বিপরীত বৈদ্যুতিক আয়নরূপে আবদ্ধ হয়ে পদার্থের অণু গঠন করে। বিপুল সংখ্যক পরমাণু ও অণু একত্রিত হলে দৈনন্দিন জীবনে ইন্দ্রিয়গ্রাহ্য বিভিন্ন স্থূল মৌলিক ও যৌগিক পদার্থ গঠিত হয়।
ইলেকট্রন কণাগুলির কোন নির্দিষ্ট অবস্থান নেই। এগুলি পরমাণুতে পারমাণবিক কক্ষপথে বা যৌগিক পদার্থের অণুতে আণবিক কক্ষপথে খোলক বা মেঘের আকারে চলাচল করে। কঠিন পদার্থে ইলেকট্রন পদার্থের মোট আয়তন জুড়েই আপাত-কণিকা (Quasi-particle) হিসেবে চলমান থাকতে পারে।
কোয়ান্টাম ক্ষেত্র তত্ত্ব অনুযায়ী পদার্থের গঠন
তবে কোয়ান্টাম বলবিজ্ঞানের দৃষ্টিকোণ থেকে পদার্থের গঠন সংক্রান্ত উপর্যুক্ত বর্ণনাটি সম্পূর্ণ সঠিক নয়। এই তত্ত্ব অনুযায়ী পদার্থ কোন সুসংজ্ঞায়িত মৌলিক ধারণা হতে পারে না। কেননা পদার্থকে গঠনকারী পরমাণু তথা অতিপারমাণবিক কণিকাগুলির কোন নিজস্ব আকার বা আয়তন নেই। অতিপারমাণবিক কণাগুলি প্রকৃতপক্ষে সাধারণ ইন্দ্রিয়গ্রাহ্য বস্তুর অতিক্ষুদ্র বিন্দুসদৃশ সংস্করণ নয়। এদের ধর্মগুলি কোয়ান্টাম বলবিজ্ঞান দ্বারা নিয়ন্ত্রিত হয়, যা দৈনন্দিন বস্তুগুলির আচরণ থেকে আলাদা। এগুলি একই সাথে কণা ও তরঙ্গের মতো আচরণ করে এবং পাউলির বর্জন নীতি ও অন্যান্য মৌলিক আন্তঃক্রিয়ার ফলশ্রুতিতে একে অপরের থেকে নির্দিষ্ট দূরত্বে অবস্থান করে। এর ফলে মানুষের ইন্দ্রিয়ের কাছে পদার্থের “আয়তন” ধর্মটি প্রতিভাত হয় এবং আপাতদৃষ্টিতে মনে হয় পদার্থ স্থান দখল করে আছে। প্রকৃতপক্ষে একটি অতিপারমাণবিক কণা (যেমন প্রোটন) কোন স্পর্শনযোগ্য, ইন্দ্রিয়গ্রাহ্য কণা নয়, বরং সমগ্র মহাবিশ্বব্যাপী সীমাহীন বিস্তৃত প্রোটন ক্ষেত্রের একটি স্থানীয় কোয়ান্টামীয় স্পন্দন মাত্র। একইভাবে আমাদের জানা সবধরনের অতিপারমাণবিক কণার জন্যই মহাবিশ্বের সমগ্র ব্যপ্তি জুড়ে অতিবৃহৎ অসীম ক্ষেত্র আছে, যেগুলির স্থানীয় কোয়ান্টামীয় স্পন্দনকে আমরা বিভিন্ন কণা হিসেবে চিহ্নিত করি। এই বহুসংখ্যক কোয়ান্টামীয় স্পন্দনশীল অতিপারমাণবিক ক্ষেত্রসমূহের আন্তঃক্রিয়ার সামগ্রিক ফলাফলই হল মহাবিশ্বের সমস্ত পদার্থ। বৈজ্ঞানিক দৃষ্টিভঙ্গি থেকে এটিই হল পদার্থ সম্পর্কে আজ অবধি মানুষের গভীরতম উপলব্ধি।
তথ্য ও পদার্থের গঠন
কোনও কোনও বিজ্ঞানীর মতে অতিপারমাণবিক কণিকাগুলির সমস্ত বৈশিষ্ট্য তথ্যের আকারে এবং এই তথ্যকে দ্বিমিক বা বাইনারি সংকেত (০ বা ১) আকারে প্রকাশ করা সম্ভব। সুতরাং সমগ্র মহাবিশ্বকে দ্বিমিক সংকেত প্রক্রিয়াজাতকারী এক দানবীয় অতিবিশাল গণকযন্ত্র তথা সুপারকম্পিউটার হিসেবে কল্পনা করা সম্ভব। বিখ্যাত জ্যোতির্বিজ্ঞানী জন আর্চিবল্ড হুইলার ("কৃষ্ণগহ্বর" পরিভাষার প্রবর্তক) তার কর্মজীবনের শেষ পর্যায়ে তথ্যের মাধ্যমে মহাবিশ্বের গঠন ব্যাখ্যার এক বড় সমর্থকে পরিণত হন। তার মতে মহাবিশ্বকে তিনভাবে উপলব্ধি করা সম্ভব। প্রথমত, মহাবিশ্বের সবকিছুই হল কণা। দ্বিতীয়ত মহাবিশ্বের সবকিছুই হল বিভিন্ন কোয়ান্টাম ক্ষেত্র ও তাদের আন্তঃক্রিয়া। তৃতীয়ত, মহাবিশ্বের সবকিছুই হল তথ্য। ১৯৮০-র দশকে হুইলার তথ্য তত্ত্ব ও কোয়ান্টাম বলবিজ্ঞানের মধ্যে সম্পর্ক স্থাপন করার চেষ্টা করেন এবং ১৯৮৯ সালে একটি গবেষণাপত্রে লেখেন যে "যা কিছু আছে – সব কণা, সব বলক্ষেত্র, এমনকি স্থান-কাল পরম্পরার উদ্দেশ্য, অর্থ ও সমগ্র অস্তিত্ব – কোন কোন ক্ষেত্রে পরোক্ষভাবে হলেও – কিছু হ্যাঁ/না-জাতীয় প্রশ্নের উত্তরের উপর, তথা দ্বিমিক নির্বাচন, তথা বিটের উপর নির্ভরশীল।" অন্য ভাষায় মহাবিশ্ব এর ভেতরে নিহিত দ্বিমিক তথ্যের থেকে উৎসারিত হয়। হুইলার এ ব্যাপারটিকে সংক্ষিপ্ত কিন্তু স্মরণীয় একটি ইংরেজি খণ্ডবাক্য দিয়ে প্রকাশ করেন— “ইট ফ্রম বিট” ("It from bit")। "ইট" হল সব পদার্থ আর "বিট" হল "দ্বিমিক বা বাইনারি সংকেত"।
প্রাচীন ভারতীয় দর্শনে পদার্থ
প্রাচীন ভারতীয় ঋগ্বেদীয় দর্শন অনুযায়ী মহাবিশ্ব শুদ্ধ তত্ত্ব, শুদ্ধাশুদ্ধ তত্ত্ব এবং অশুদ্ধ তত্ত্ব—এই তিন ধরনের উপাদান নিয়ে গঠিত। সব মিলিয়ে এদের সংখ্যা ৩৬টি পর্যন্ত হতে পারে (শৈব দর্শন অনুযায়ী)। শুদ্ধ ও শুদ্ধাশুদ্ধ তত্ত্বগুলি পরম উপাদান ও আত্মার গঠনের সাথে সম্পর্কিত। অন্যদিকে অশুদ্ধ তত্ত্বগুলি বাস্তব বিশ্ব ও মানুষের দেহ গঠন করেছে। এদের মধ্যে আছে পঞ্চমহাভূত বা পাঁচ ধরনের স্থুল পদার্থ; এগুলি হল পৃথিবী, অপ্‌ বা জল, তেজ বা অগ্নি, বায়ু ও আকাশ (শূন্যস্থান)। এই পাঁচটি মহাপদার্থ বিভিন্ন অনুপাতে মিলে মহাবিশ্বের সবকিছু গঠন করছে। মানুষ পদার্থকে সম্পূর্ণরূপে কখনোই উপলব্ধি করতে পারে না। মানুষ পাঁচটি জ্ঞানেন্দ্রিয়ের (ঘ্রাণ, রসনা, চক্ষু, ত্বক ও শ্রোত্র) সাহায্যে স্থুল পদার্থের পাঁচটি তন্মাত্র বা সূক্ষ্ম বৈশিষ্ট্য (অর্থাৎ গন্ধ, রস, রূপ, স্পর্শ ও শব্দ) উপলব্ধি করতে পারে। কিন্তু এগুলি পদার্থ সম্বন্ধে সীমিত কিছু তথ্যের যোগান দেয়। চার্বাক দর্শনে ও বৌদ্ধ দর্শনে আকাশ বা শূন্যস্থানকে বাদ দিয়ে বাকী চারটি মহাভূতকে মৌলিক পদার্থ হিসেবে গণ্য করা হয়েছে।
প্রাচীন গ্রিক চিন্তাবিদদের ধারণায় পদার্থ
আনুমানিক ৫৮৫ খিস্টপূর্বাব্দে গ্রিক দার্শনিক মিলেতুসের থালেস তরল পানি, কঠিন বরফ ও বায়বীয় জলীয় বাষ্প পর্যবেক্ষণ করে এই বিশ্বাসে উপনীত হন যে সমস্ত পদার্থ পানি দিয়ে গঠিত। এর দুই প্রজন্ম পরে আনাক্সিমেনেস যুক্তি দেন যে বায়ু ঘনীভূত হলে কুয়াশা হয়, এবং সেখান থেকে বৃষ্টি হয়, এবং শেষ পর্যন্ত সেখান থেকে শিলার জন্ম হয়, তাই বাতাসই সমস্ত পদার্থের মূল উপাদান।
আনুমানিক ৪৩০ খ্রিস্টপূর্বাব্দে গ্রিক প্রাকৃতিক দার্শনিক এম্পেদোক্লেস প্রস্তাব করেন যে সমস্ত বস্তু বা পদার্থ চারটি মৌলিক উপাদান দিয়ে গঠিত। এগুলি হল মাটি, বাতাস, আগুন ও পানি; এবং এগুলি একত্রিত হয়ে তাপ, শৈত্য, শুষ্কতা, আর্দ্রতা ইত্যাদি ধর্মের জন্ম দেয় এবং সেখান থেকেই সমস্ত পদার্থের উৎপত্তি হয়। এম্পোদেক্লেস চিকিৎসক ও কবিও ছিলেন। তার মতে উপরের চারটি মূল উপাদানকে যে শক্তি একত্রে ধরে রেখেছে, তা হল ভালবাসা। আর যে শক্তি এগুলিকে বিচ্ছিন্ন করার চেষ্টা করছে, তা হল যুদ্ধ। ভালবাসা ও যুদ্ধের মধ্যকার টানাপোড়েনের মাধ্যমেই বিশ্বের সব পদার্থ গঠিত হয়েছে। এম্পেদোক্লেসের এই পদার্থ সম্পর্কে ইউরোপীয় ধ্যানধারণাকে বহু শতাব্দী যাবৎ প্রভাবিত করে রাখে। পরে ১৬শ-১৭শ শতকে বৈজ্ঞানিক বিপ্লবের পরে এই ধারণা পরিত্যক্ত হয়।
আনুমানিক ৪০০ খ্রিস্টপূর্বাব্দে আরেক গ্রিক প্রাকৃতিক দার্শনিক আবদেরার দেমোক্রিতুস প্রস্তাব করেন যে সব পদার্থ অত্যন্ত ক্ষুদ্র কণাসদৃশ পরমাণু নামক অবিভাজ্য একক দিয়ে গঠিত। দেমোক্রিতুস সম্ভবত তার শিক্ষক লেউকিপ্পুসের কাছ থেকে এই ধারণাটি পান। দেমোক্রিতুস মনে করতেন কোনও পদার্থের পরমাণুর ভৌত ধর্ম পদার্থটির মতই হবে; যেমন লোহার পরমাণু হবে লোহার মত কঠিন ও শক্ত, আর পানির "পরমাণু" হবে মসৃণ ও পিচ্ছিল। তার প্রায় একশত বছর পরে ৩০৬ খ্রিস্টপূর্বাব্দে গ্রিক দার্শনিক এপিকুরুস দেমোক্রিতুসের পরমাণু তত্ত্বকে সমর্থন দেন।